
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3069 

3 Δεκεμβρίου 2013 


ΑΠΟΦΑΣΕΙ Σ 

Αριθμ. Υ53/Γ.Π.107920 

Τροποποίηση της υπ’ αρ. Υ5β/οικ.1962/21-9-2000 (ΦΕΚ 
1268/Β/19-10-2000) υπουργικής απόφασης, όπως τρο¬ 
ποποιήθηκε και ισχύει. 

Η ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2716/1999 (ΦΕΚ 
96 Α/17-5-1999) «Ανάπτυξη και εκσυγχρονισμός των 
υπηρεσιών ψυχικής υγείας και άλλες διατάξεις», όπως 
τροποποιήθηκε και ισχύει. 

2. Τις διατάξεις του Π.Δ. 95/2000 (ΦΕΚ 76/2000): «Ορ¬ 
γανισμός του Υπουργείου Υγείας και Πρόνοιας», όπως 
τροποποιήθηκε και ισχύει. 

3. Την υπ’ αριθ. 3403/3-7-2013 (ΦΕΚ 1642/τ.Β73-7-2013) 
κοινή απόφαση του Πρωθυπουργού και του Υπουργού 
Υγείας με θέμα «Ανάθεση αρμοδιοτήτων στην Υφυπουρ¬ 
γό Υγείας Ζωή Μακρή». 

4. Την υπ’ αρ. Υ5β/οικ.1962/21-9-2000 (ΦΕΚ 1268/Β/ 
19-10-2000) υπουργικής απόφασης, όπως τροποποιήθηκε 
με την Υ5β/ΓΠ/78528/19-8-2013 (ΦΕΚ 2114/Β/27-8- 2013) 
όμοια. 

5. Το γεγονός ότι με την έκδοση της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

6. Την αναγκαιότητα της άμεσης έκδοσης των αδειών 
λειτουργίας των Μονάδων Ψυχοκοινωνικής Αποκατά¬ 
στασης, αποφασίζουμε: 

Τροποποιούμε την υπ’. αρ. Υ5β/οικ.1962/21-9-2000 (ΦΕΚ 
1268/Β/19-10-2000) υπουργική απόφαση, όπως τροπο¬ 
ποιήθηκε και ισχύει, αντικαθιστώντας τα παρακάτω 
αναφερόμενα άρθρα, ως ακολούθως: 

Αρθρο 2 

Κριτήρια απόφασης σκοπιμότητας 

1. Για την έκδοση της απόφασης σκοπιμότητας σε ότι 
αφορά την προτεινόμενη Μονάδα συνυπολογίζονται τα 
ακόλουθα κριτήρια: 

α. Τα πληθυσμιακά και επιδημιολογικά στοιχεία της 
περιοχής ίδρυσης της προτεινόμενης μονάδας, από τα 
οποία να προκύπτουν οι ανάγκες της περιοχής σε Μο¬ 
νάδες Ψυχικής υγείας, 


β. Η υπάρχουσα υποδομή σε ανάλογες Μονάδες Ψυχι¬ 
κής Υγείας και ο βαθμός κάλυψης των τοπικών αναγκών. 

γ. Η ένταξη της προτεινόμενης μονάδας στον γενικό¬ 
τερο σχεδίασμά του Υπουργείου Υγείας για την ανά¬ 
πτυξη υπηρεσιών Ψυχικής Υγείας στην περιοχή. 

δ. Η δυνατότητα λειτουργικής διασύνδεσης της προ- 
τεινόμενης Μονάδας με τις ήδη λειτουργούσες Υπηρε¬ 
σίες Ψυχικής Υγείας της περιοχής. 

ε. Ειδικότερα για τις Κινητές Μονάδες Ψυχικής Υγείας 
(Κ.Μ.Ψ.Υ), η γεωγραφική διαμόρφωση της περιοχής, η δι- 
ασπορά του πληθυσμού και οι συγκοινωνιακές συνθήκες. 

στ. Η τήρηση των γενικών αρχών και κατευθύνσεων 
του άρθρου 1 του Ν. 2716/99 για την παροχή υπηρεσιών 
Ψυχικής Υγείας. 

2. Η επιλογή του φορέα υλοποίησης της προς ανά¬ 
πτυξη Μονάδας λαμβάνει χώρα σύμφωνα με τις δια¬ 
τάξεις των ανωτέρω αναφερομένων αποφάσεων στο 
στοιχείο (4). 

3. Για την έκδοση της απόφασης σκοπιμότητας σε 
ότι αφορά το φορέα υλοποίησης της προτεινόμενης 
Μονάδας συνυπολογίζονται τα ακόλουθα κριτήρια: 

α. Η τεχνογνωσία και η εμπειρία του φορέα στη λει¬ 
τουργία Μονάδων Ψυχικής Υγείας και ειδικότερα η 
τεχνογνωσία και η εμπειρία στο συγκεκριμένο τύπο 
Μονάδας. Στο παρόν πεδίο συνεκτιμάται εξωτερική 
αξιολόγηση του φορέα από εθνικά ή διεθνή όργανα. 

β. Η τεχνογνωσία και εμπειρία του επιστημονικά υπευ¬ 
θύνου. 

γ. Η τεχνογνωσία και εμπειρία των μελών της θε¬ 
ραπευτικής ομάδας που πρόκειται να στελεχώσει την 
Μονάδα, 

δ. Η διοικητική επάρκεια του φορέα, 
ε. Η ανάπτυξη από το φορέα άλλης Μονάδας Ψυχικής 
Υγείας στον Τομέα Ψυχικής Υγείας που πρόκειται να 
αναπτυχθεί η Μονάδα. 

στ. Η οργάνωση και μεθοδολογία της πρότασης, 
ζ. Η αξιοποίηση ιδίων πόρων για την ανάπτυξη πρό¬ 
σθετων υπηρεσιών. 

4. Στις περιπτώσεις που το κόστος της προτεινόμενης 
Μονάδας καλύπτεται αποκλειστικά από ίδιους πόρους 
του φορέα, εξαιρείται από τη διαδικασία του άρθρου 2. 

Άρθρο 3 

Προϋποθέσεις για τη Χορήγηση άδειας ίδρυσης 
Οι Προϋποθέσεις για τη Χορήγηση άδειας ίδρυ- 








44104 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σης Μονάδας Ψυχικής Υγείας, κατά το άρθρο 11 του 
Ν. 2716/99, είναι οι εξής: 

1. Να υπάρχει αίτηση του ενδιαφερομένου για άδεια 
ίδρυσης Μονάδας Ψυχικής Υγείας. 

2. Να έχει ολοκληρωμένη και εμπεριστατωμένη πρό¬ 
ταση στην οποία πρέπει απαραιτήτως να αναφέρονταί: 

α. Οι στόχοι της προτεινόμενης μονάδας, 
β. Η ομάδα ασθενών στους οποίους παρέχει η Μονάδα 
Ψυχικής Υγείας τις υπηρεσίες της. 

γ. Τα μέσα για την επίτευξη των αναφερομένων στό¬ 
χων. 

δ. Η σύνθεση του προσωπικού της μονάδας, 
ε. Ο προϋπολογισμός και οι πηγές χρηματοδότησης 
για την ίδρυση και λειτουργία της προτεινόμενης Μο¬ 
νάδας Ψυχικής Υγείας. 

3. Να έχει οριστεί ο Επιστημονικός Υπεύθυνος της 
προτεινόμενης Μονάδας, ο οποίος πρέπει να διαθέτει 
τεκμηριωμένη εμπειρία τουλάχιστον δύο χρόνων στην 
διεύθυνση εξωνοσοκομειακών Μονάδων Ψυχικής Υγείας 
ή Μονάδων και Προγραμμάτων ψυχοκοινωνικής αποκατά¬ 
στασης και επαγγελματικής επανένταξης ή τουλάχιστον 
δετή εργασιακή εμπειρία σε ανάλογες Μονάδες. Ειδικά 
για τις Κινητές Μονάδες Ψυχικής Υγείας (ΚΜΨΥ), ο Επι¬ 
στημονικά Υπεύθυνος, πρέπει να είναι ψυχίατρος με δετή 
τουλάχιστον κλινική εμπειρία σε Κέντρα Ψυχικής Υγείας 
(ΚΨΥ), ή 2ετή εργασιακή εμπειρία σε Κινητή Μονάδα. 

Αρθρο 4 

Δικαιολογητικά για τη Χορήγηση άδειας ίδρυσης 

1. Για την Χορήγηση άδειας ίδρυσης Μονάδας Ψυχικής 
Υγείας απαιτείται: 

α. Η υποβολή αίτησης του άρθρου 3 παρ. 1 της πα¬ 
ρούσας. 

β. Η κατάθεση ολοκληρωμένης και εμπεριστατωμένης 
πρότασης στην οποία περιέχονται απαραιτήτως όλα τα 
αναφερόμενα στην παρ. 2 του άρθρου 3 της παρούσας, 
γ. Βιογραφικό σημείωμα του Επιστημονικού Υπευθύνου 
της Μονάδας από το οποίο να τεκμηριώνεται η εργασι¬ 
ακή εμπειρία που απαιτείται για την υπό ίδρυση Μονάδα 
σύμφωνα με την προϋπόθεση 3, άρθρο 3, της παρούσας. 

δ. Προκειμένου για νομικό πρόσωπο, χαρακτηριστικά 
(προφίλ) του φορέα, αντίγραφο καταστατικού λειτουρ¬ 
γίας του καθώς και τελευταία σύνθεση του Διοικητικού 
Συμβουλίου του. 

ε. Πλήρες αντίγραφο ποινικού μητρώου και υπεύθυνη 
δήλωση περί μη δίωξης για τα φυσικά πρόσωπα ή τους 
νόμιμους εκπροσώπους και τους διαχειριστές. 

στ. Βεβαίωση μη πτώχευσης και μη λύσης του νομικού 
προσώπου εφόσον πρόκειται για νομικά πρόσωπα. 

2. Η Διεύθυνση Ψυχικής Υγείας δύναται να ζητήσει 
διευκρινιστικά στοιχεία για την υποβληθείσα πρόταση, 
τα οποία οφείλει ο φορέας που υποβάλλει την αίτηση 
να προσκομίσει εντός διμήνου. Σε αντίθετη περίπτωση 
απορρίπτεται η αίτηση χορήγησης άδειας ίδρυσης. 

Αρθρο δ 

Χορήγηση άδειας ίδρυσης 

1. Εντός τριμήνου από την έκδοση της απόφασης 
σκοπιμότητας η Διεύθυνση Ψυχικής Υγείας αξιολογεί 
την υποβληθείσα πρόταση, εξετάζει αν πληρούνται οι 
προϋποθέσεις για τη Χορήγηση άδειας ίδρυσης και εκ¬ 
δίδει την άδεια ίδρυσης της προτεινόμενης Μονάδας 
Ψυχικής Υγείας. 


2. Εξαιρούνται οι Κινητές Μονάδες Ψυχικής Υγείας που 
ήδη λειτουργούν, κατά την έκδοση της παρούσας, από 
Ν.Π.Ι.Δ. μη κερδοσκοπικού χαρακτήρα, για τις οποίες 
απαιτείται μόνο άδεια λειτουργίας κατά τα οριζόμενα 
στην παρ. β, του άρθρου 11 του Ν. 271β. 

3. Με την έκδοση της άδειας ίδρυσης χορηγείται 
στον ενδιαφερόμενο φορέα το σύνολο των υπουργικών 
αποφάσεων, που καθορίζουν τον τρόπο οργάνωσης και 
λειτουργίας, την κτιριακή υποδομή, τον αναγκαίο εξο¬ 
πλισμό, την σύνθεση του προσωπικού και κάθε άλλη λε¬ 
πτομέρεια της λειτουργίας της προτεινόμενης μονάδας. 

Άρθρο 6 

Άδεια λειτουργίας Μονάδων Ψυχικής Υγείας. 

1. Εντός ενός διμήνου από τη χορήγηση θετικής γνω¬ 
μοδότησης για τις κτηριακές και λοιπές εγκαταστάσεων 
και του εξοπλισμού ο ενδιαφερόμενος φορέας οφείλει 
να καταθέσει αίτηση στη Διεύθυνση Ψυχικής Υγείας με 
τα απαραίτητα δικαιολογητικά για τη χορήγηση άδειας 
λειτουργίας. 

Άρθρο 7 

Προϋποθέσεις για τη χορήγηση άδειας λειτουργίας 

Για τη χορήγηση, κατά το άρθρο 11 του Ν. 271β/99, 
άδειας λειτουργίας απαιτείται να πληρούνται οι εξής 
προϋποθέσεις: 

1. Να επιβεβαιώνεται ο ορισμός του Επιστημονικού 
Υπευθύνου με τα συγκεκριμένα προσόντα που περιγρά- 
φονται στις προϋποθέσεις για την Χορήγηση άδειας 
ίδρυσης Μονάδων Ψυχικής Υγείας (άρθρο 3, παρ. 3 της 
παρούσας). 

2. Να καθορίζεται η σύνθεση του προσωπικού που 
θα απασχοληθεί στη Μονάδα σύμφωνα με τις Υπουρ¬ 
γικές Αποφάσεις, κατ’ εφαρμογή των διατάξεων του 
Ν. 271β/99. Το 1/3 τουλάχιστον του προσωπικού οφείλει 
να έχει αποδεδειγμένη εργασιακή εμπειρία τουλάχιστον 
β μηνών σε εξωνοσοκομειακές Μονάδες Ψυχικής Υγείας 
ή Μονάδες και Προγράμματα Ψυχοκοινωνικής Αποκα¬ 
τάστασης και Επαγγελματικής Επανένταξης. 

3. α. Για το ιατρικό προσωπικό που θα απασχοληθεί 
στη Μονάδα απαιτείται: πιστοποιητικό εγγραφής στον 
οικείο Ιατρικό Σύλλογο, άδεια άσκησης επαγγέλματος 
και άδεια χρησιμοποίησης τίτλου ιατρικής ειδικότητας 

β. Γ ια το λοιπό, πλην ιατρών, προσωπικό άδεια άσκη¬ 
σης επαγγέλματος όπου αυτή απαιτείται. 

4. Να εξασφαλίζεται η ανάλογη κτιριακή υποδομή για 
την υπό λειτουργία Μονάδα, καθώς και ο εξοπλισμός 
της, σύμφωνα με τις προδιαγραφές που θά καθορισθούν 
με ανάλογη Υπουργική Απόφαση. 

5. Οι Μονάδες Ψυχικής Υγείας οφείλουν να έχουν 
άμεση γειτνίαση με την κοινότητα. 

Αρθρο 8 

Δικαιολογητικά για τη χορήγηση άδειας λειτουργίας 

Γ ια τη χορήγηση άδειας λειτουργίας Μονάδας Ψυχι¬ 
κής Υγείας απαιτείται: 

1. Η υποβολή αίτησης από τον ενδιαφερόμενο φορέα 
στη Διεύθυνση Ψυχικής Υγείας. 

2. Υπεύθυνη δήλωση επαναβεβαίωσης του ορισμού 
του Επιστημονικού Υπευθύνου που αναφέρεται στην 
αίτηση για Χορήγηση άδειας ίδρυσης Μονάδας Ψυχικής 
Υγείας, καθώς και υπεύθυνη δήλωση του περί αποδοχής 
του ορισμού του. 

Σε περιπτώσεις αλλαγής του Επιστημονικού Υπευθύ¬ 
νου, ο νέος Επιστημονικός Υπεύθυνος οφείλει να κα¬ 
λύπτει τα προσόντα που περιγράφονται στο άρθρο 3, 
εδάφιο 3 της παρούσας και υποβάλλεται βιογραφικό 
του σημείωμα. 

3. Η κατάθεση ονομαστικού καταλόγου του προσωπι¬ 
κού (ιατρών, ψυχολόγων, νοσηλευτών, κοινωνικών λει¬ 
τουργών, εργοθεραπευτών κλπ.) που θα απασχοληθεί 
στη Μονάδα και υπεύθυνης δήλωσης ότι το προσωπικό 
διαθέτει την απαιτούμενη εμπειρία (άρθρο 7 της πα¬ 
ρούσας). 

4. Η δήλωση για τον χρόνο έναρξης λειτουργίας της 
προτεινόμενης Μονάδος. 

5. Υπεύθυνη δήλωση ότι δεν έχουν προκύψει μετα¬ 
βολές αναφορικά με το καταστατικό λειτουργίας και 
τη σύνθεση του Διοικητικού Συμβουλίου του στις περι¬ 
πτώσεις νομικού προσώπου που υποβάλει την αίτηση. 


Στην περίπτωση μεταβολών υποβάλλονται οι σχετικές 
τροποποιήσεις των ανωτέρω. 

6. Πλήρες αντίγραφο ποινικού μητρώου και υπεύθυνη 
δήλωση περί μη δίωξης για τα φυσικά πρόσωπα ή τους 
νόμιμους εκπροσώπους και τους διαχειριστές. 

7. Προκειμένου για νομικά πρόσωπα βεβαίωση μη πτώ¬ 
χευσης και μη λύσης του νομικού προσώπου. 

Κατά τα λοιπά ισχύει η υπ’ αριθ. Υ5β/οικ.1962/21-9-2000 
(ΦΕΚ1268/Β/19-10-2000) υπουργική απόφαση, όπως τρο¬ 
ποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2013 

Η ΥΦΥΠΟΥΡΓΟΣ 

ΖΩΗ ΜΑΚΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: όίίρ://νννννν.β1.9Γ - β-πιαΜ: ννεόπΐ33ί6Γ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































